钦定古今图书集成/明伦汇编/氏族典/第370卷 > 《廖用贤尚友录》 > 阎温
## 钦定古今图书集成/明伦汇编/氏族典/第370卷 > 《廖用贤尚友录》 > 阎温

按《魏志阎温传》：“温字伯俭，天水西城人也。以凉州别
驾守上邽令马超走奔上邽，郡人任养等举众迎之，
温止之不能禁，乃趋还州。超复围州所治冀城甚急。
州乃遣温告急于夏侯渊，夜从水中潜出。明日，贼见
其迹，追遮之，得温，执诣超。超谓曰：‘足下为孤城请救，
而执于人手，义何所施？若从吾言，反谓城中东方无
救，此转祸为福之计也。不然，今为戮矣’。”温伪许之，超
乃载温诣城下。温向城人呼曰：“大军不过三日至，勉
之！”城中皆泣称万岁，超怒，遂杀之。